Էսֆիր Սլոբոդկինա

Էսֆիր Սլոբոդկինա (, , ), ռուսական ծագմամբ ամերիկացի նկարիչ և մանկական գրքերի հեղինակ։ Առավելապես հայտնի է մանկական դասական «Վաճառքի հանված կեպին» գրքով՝ իր սեփական նկարազարդումներով։ Ավանգարդիզմի և ֆեմինիզմի ներկայացուցիչ է։

Կենսագրություն 
Ծնվել է 1908 թվականին, Չելյաբինսկում։ Հոկտեմբերյան հեղափոխությունից հետո, 1917 թվականին, նրա ընտանիքը հեռացել է հայրենիքից և տեղափոխվել է Հարբին, որտեղ էլ նա սովորել է ճարտարապետություն և գեղանկարչություն։ 1928 թվականին տեղափոխվել է Ամերիկայի միացյալ նահանգներ։ Եղել է Դիզայնի ազգային ակադեմիայի անդամ։ 1933 թվականին ամուսնացել է նկարիչ Իլյա Բոլոտովսկու հետ։ 1936 թվականին իր ամուսնու հետ միասին նա եղել է Ամերիկացի աբստրակտ նկարիչների խմբի հիմնադիրներից մեկը։ Ինչպես մյուս ռուս ավանգրադիստները, նա նույնպես իր ստեղծագործությունների մեջ լայնորեն օգտագործել է ռուսական սրբապատկերների և կիրառական ժողովրդական արվեստների ժառանգությունը։

1930-ականների վերջին նա սկսել է հրատարակել մանկական գրքեր իր նկարազարդումներով։ Հրապարակված 24 գրքերից ամենամեծ հաջողությունը գրանցել է «Վաճառքի հանված կեպին» գիրքը, որը թարգմանվել է տասնյակ լեզուներով և տպագրվել է ավելի քան 2 միլիոն օրինակով։

Ծանոթագրություններ

Աղբյուրներ

Esphyr Slobodkina, Notes for a Biographer, a three-volume, limited edition autobiography.
Gail Stavitsky and Elizabeth Wylie, The Life and Art of Esphyr Slobodkina, Tufts Univ Art Gallery (1992), .
Ann Marie Sayer et al., Rediscovering Slobodkina: A Pioneer of American Abstraction, Hudson Hills Press (2009), .
JoAnn Conrad, Esphyr Slobodkina – Modernist (Children’s Book) Illustrator/Author, https://blogs.lib.uconn.edu/archives/2015/09/29/esphyr-slobodkina-modernist-childrens-book-illustratorauthor/

Արտաքին հղումներ 

 The Slobodkina Foundation
 Slobodkina Children's Book Website 
 Slobodkina Online Store
 American Abstract Artists – co-founded by Slobodkina

 
Ամերիկացի նկարչուհիներ
Ռուս արվեստագետներ
Գրողներ այբբենական կարգով
Ամերիկացի կին քանդակագործներ
Ամերիկացի կին գրողներ
Ամերիկացի մանկագիրներ
20-րդ դարի գրողներ
Ռուս նկարչուհիներ
Ռուս մանկագիրներ
Ռուս կին գրողներ
Կին մանկագիրներ
20-րդ դարի կին գրողներ
20-րդ դարի քանդակագործներ
20-րդ դարի ռուս նկարիչներ
Ամերիկացի արվեստագետներ
Ամերիկացի փորագրիչներ